《四月十九日集望益楼》
清代·秦甸

高楼补山阙，山翠当窗分。坐对兴非一，万象相主宾。

虚檐乍雨过，淡冶怡我神。蔚然关中彦，雅意在作人。

兹楼虽昔枸，弦诵今始闻。黾勉赴兹会，讲萟同莘莘。

金春而玉应，叩触皆天真。所得良不浅，淹留忘日熏。

五柳古高士，望亦情尤殷。矧予服儒服，讵敢远道津。

漉酒未瑕学，学垫林宗巾。

作者简介：江苏无锡人，字中驭。雍正五年进士。授潍县知县。慈祥爱民，不施鞕扑，民以“老佛”呼之。入为刑部主事。